OzLabs/hebrew-wiki-articles huggingface dataset:
בראיינט ריבס

בראיינט ריבס (באנגלית: Bryant Reeves; נולד ב-8 ביוני 1973) הוא כדורסלן עבר אמריקאי, אשר שיחק בקבוצת ונקובר גריזליס מליגת ה-NBA בין השנים 1995–2001. ממוצעיו הכוללים לאורך הקריירה הם 12.5 נקודות, 6.9 ריבאונדים ו-1.6 אסיסטים למשחק.

ממדיו הגדולים (2.13 מטרים, כ-160 ק"ג) סייעו לו להפוך לאחד הסנטרים המבטיחים ביותר ב-NBA בתחילת הקריירה, אך בהמשך סבל ריבס מפציעות בגבו אשר פגעו בכשירותו וקטעו את קריירת המשחק שלו כבר לאחר 6 עונות. מוכר בכינויו "Big Country".

==קריירת מכללות==
ריבס נולד בעיר פורט סמית' שבארקנסו, ובשנת 1991 החל ללמוד באוניברסיטת המדינה של אוקלהומה. בכל אחת משלוש עונותיו האחרונות בקבוצת הכדורסל של האוניברסיטה הוביל את מחוז ה-"Big 8" הן בממוצע ריבאונדים (כ-9.7 למשחק) והן באחוזי קליעה מהשדה (כ-59.5%). בעונתו האחרונה, 1994/1995, רשם ממוצעים של 21.5 נקודות ו-9.5 ריבאונדים למשחק, והוביל את קבוצתו לשלב פיינל פור טורניר אליפות המכללות – הישגה הגדול ביותר מזה 44 שנים. במשחק חצי הגמר קלע ריבס 25 נקודות מול אוניברסיטת קליפורניה בלוס אנג'לס (UCLA), אשר ניצחה במשחק וזכתה בהמשך באליפות המכללות. בעונות 1993 ו-1995 זכה ריבס בתואר השחקן המצטיין של מחוז ה-"Big 8".

==קריירת משחק==
בדראפט ה-NBA{{כ}} 1995 נלקח ריבס בבחירה השישית על ידי ונקובר גריזליס, לקראת עונת הבכורה של המועדון ב-NBA. בעונתו הראשונה בליגה קלע 13.3 נקודות בממוצע למשחק, ובסיומה נבחר לחמישיית הרוקיז השנייה של העונה. בשתי העונות הבאות הפך לאחד השחקנים המובילים של הקבוצה, לצד שריף עבדור-רחים, עם ממוצעים של 16.2 נקודות ו-8.0 ריבאונדים למשחק. ב-15 בינואר 1998 קלע שיא קריירה של 41 נקודות במשחק מול בוסטון סלטיקס. לקראת עונת חתם על הארכת חוזה בוונקובר ל-6 עונות נוספות עבור כ-62 מיליון דולר.

החל משנת 1998 סבל ריבס ממספר פציעות בברכו ובגבו, בגינן נאלץ להחמיץ את מרבית עונת והוגבל לכ-25 דקות בממוצע למשחק עד לסיום הקריירה בשנת 2001. בתקופה זו ירדה תפוקתו ל-8.9 נקודות ו-5.8 ריבאונדים בממוצע למשחק. במהלך משחק קדם-עונה באוקטובר 2001 נפגע ריבס בגבו פעם נוספת, ומשלא הצליח להתרומם פונה מהמגרש על גבי שתי אלונקות מחוברות, אותן סחבו 8 מחברי קבוצתו. מאז לא שב ריבס לשחק כדורסל.

ב-3 מתוך 6 עונותיו עם הגריזליס סיימה הקבוצה במקום האחרון באזור המערבי, ולאורך כל התקופה רשמה מאזן כולל של 101 ניצחונות ו-359 הפסדים (22.0%). בעת פרישתו הוביל ריבס את שחקני המועדון במספר משחקים בקבוצה (395), וניצב במקום השני בנקודות (4,945), בריבאונדים (2,745) ובחסימות (302).

בשנת 2018 יצא סרט תיעודי בשם "Finding Big Country" המתעד את ניסיונה של אוהדת הגריזליס לאתר את ריבס, אשר "נעלם" מעיני התקשורת מאז פרישתו ממשחק. הסרט זכה בשני פרסים בפסטיבל הסרטים הבינלאומי בוונקובר.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:ארקנסו: כדורסלנים
קטגוריה:כדורסלני אוניברסיטת המדינה של אוקלהומה
קטגוריה:בחירות דראפט של ונקובר גריזליס
קטגוריה:כדורסלני ונקובר גריזליס
קטגוריה:אמריקאים שנולדו ב-1973
גל השרפות בישראל (2019)

גל השריפות בישראל נמשך מ-23 במאי ועד 25 במאי 2019. בתקופה זו טיפלה הרשות הארצית לכבאות והצלה ביותר מ-1,000 שרפות בשטחים פתוחים ובנויים באזורים שונים ברחבי ישראל. שריפות גדולות במיוחד בערו באזור יער בן שמן, שבו היו כמה מוקדי בעירה, בשפלת יהודה, באזור יהודה ושומרון, בעוטף עזה ועוד. השריפות כילו שטחים בגודל של כ-15 קמ"ר.

== רקע ==
===אקלים ===
על רקע גל החום הכבד ששרר באותו שבוע, הטיל נציב הכבאות דדי שמחי, הגבלות על הדלקת מדורות בערב ל"ג בעומר. חלק מהרשויות המקומיות פתחו את הבריכות הציבוריות ביישובים כדי שהתושבים יבלו בערב ל"ג בעומר ללא סיכון עצמי וסביבתי.

בגל החום הקיצוני ששרר באותו שבוע, היו מעל 40 מעלות צלזיוס ברוב חלקי הארץ, הלחות הייתה נמוכה במיוחד והרוחות ערות.

===מוכנות הרשויות לשריפות בישראל===
ב-2010 אירע אסון השרפה בכרמל, בעקבותיו התפרסם דו"ח מטעם מבקר המדינה.

בדיקת מבקר המדינה במספר רשויות מקומיות ב-2018 בעקבות גל השרפות בישראל ב-2016 העלתה כי טרם תוקנו רבים מהליקויים שעלו בדו"ח הקודם. בסיכום דו"ח הבדיקה רשם המבקר 

== אירועים מרכזיים ==
המוקד המרכזי היה ביער בן-שמן, שם הייתה שרפה מכמה מוקדים שונים שהתפרשה מכפר דניאל למבוא מודיעים, ומשם עד לשילת ואזור מודיעין. בשרפה זו נשרפו כ-30% משטח היער ורוב היישוב מבוא מודיעים ששוכן בו, נשרף כליל. שריפות גדולות נוספות פרצו באזור עוטף עזה, שככל הנראה נגרמו כתוצאה מעפיפוני תבערה שהועפו מרצועת עזה. אירוע מרכזי נוסף היה בסמוך לקיבוץ הראל, שכ-15 מבתיו נפגעו בשרפה. אירועים נוספים היו באזור יהודה ושומרון, אחד ליד בית חגי ואחר ליד מודיעין עילית.

== חקירת גורמי השריפות ==
על פי נציב כבאות והצלה, רוב השריפות נגרמו באופן טבעי כתוצאה מתנאי מזג האוויר, ואחרות נגרמו כתוצאה מרשלנות.

== טיפול בשריפות ובנזקיהן ==
נזקי השרפה במבוא מודיעים
בית שרוף במבוא מודיעים

=== כוחות הביטחון וההצלה ===
לוחמי האש של הרשות הארצית לכבאות והצלה נדרשו למאמץ מוגבר לשם כיבוי השריפות. בסך הכל הגיע מספר הכבאים ל-1312. בערב ל"ג בעומר פרסמה הרשות הארצית לכיבוי והצלה צו האוסר על הדלקת אש בשטחים פתוחים בכל רחבי ישראל שמצפון לכביש 25 (כביש נחל עוז-צומת הערבה).

=== תשתיות ===
חברת החשמל ניתקה את החשמל בחלק מהאזורים שהיו סמוכים לאזור סכנה משיקולים בטיחותיים. בשל גל החום הכבד והשריפות שפרצו בסמוך למסילות הרכבת, היו שיבושים בתנועת הרכבות. חלק מהתשתיות, כגון חשמל, גז, מים וביוב נפגעו כתוצאה מהשרפה.

=== פיצויים ===
בשרפה שהוצתה על רקע לאומני (אם יוכח שאכן זהו הרקע לשרפה), על המדינה לפצות את הנפגעים. בשריפות שמקורן אחר ניתן לדרוש פיצוי מחברת הביטוח שבה מבוטח (אם מבוטח) הנכס שנפגע. במקרה של שרפה שנבעה מגורם אנושי ניתן לתבוע את האחראי.

עקב חומרת הנזק שנגרם ליישובים מבוא מודיעים והראל החליטה ממשלת ישראל להקציב 4.5 מיליון ש"ח לסיוע מיידי לתושבים שפונו מבתיהם.

== סיוע זר ==
אחרי שיחידת כיבוי האש "אלעד" לא הצליחה להתמודד עם כיבוי האש לבדה, ישראל ביקשה סיוע ממדינות זרות. 5 מדינות נענו ושלחו בסך הכל 9 מטוסי כיבוי:

* 
* 
* 
* 
* 

== ראו גם ==
* השרפה בכרמל (2010)
* גל השרפות בישראל (2016)

== הערות שוליים ==

קטגוריה:שרפות בישראל
קטגוריה:2019 בישראל
קטגוריה:שרפות יער בישראל
סלעי שינאן

סלעי שינאן (באנגלית: Shinnan Rocks) הוא שטח נרחב בחוף הנסיך אולף, שחשוף מקרח ומכוסה סלעים בולטים, בארץ המלכה מוד שבאנטארקטיקה.

אזור הסלעים נמצא ממערב לקרחון שינאן.

== היסטוריה ==
=== גילוי האזור ===

האזור מופה על ידי משלחת החקר האנטארקטית היפנית, בהסתמך על סקרים על הקרקע ועל תצלומי אוויר, בשנים 1962–1957.

=== מקור השם ===

המשלחת היפנית קראה לאזור הסלעים "שינאן איווה" - "אזור הסלעים הדרומי החדש.

==קישורים חיצוניים==

* [https://geonames.usgs.gov/apex/f?p=gnispq:5:::NO::P5_ANTAR_ID:13738 סלעי שינאן] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=131537 סלעי שינאן] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=13177&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR סלעי שינאן] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=13738&fid=antgeo_121 תצלום לוויין של אזור סלעי שינאן]

== הערות שוליים ==

שינאן
שינאן
הפארק הלאומי יער גיר

אריות בפארק]]
הפארק הלאומי יער גיר (באנגלית: Gir National Park) הוא פארק לאומי גדול השוכן במדינה גוג'ראט שבצפון-מערב הודו והוא אתר מורשת עולמית הידוע בחיות הבר הייחודיות שלו. זהו האזור היחיד בו חיים אריות בטבע מחוץ לאפריקה.

הפארק הוקם בשנת 1965 והוא מאכלס שטח של 1,412 ק"מ, מתוכם 258 ק"מ הם פארק לאומי 1,153 ק"מ הם אזור שימור של יערות נשירים יבשים בהם משגשגים בעיקר עצי הטיק. פארק זה היה ידוע לשליטים ההודים והבריטים ששלטו בהודו החל מהמאה ה-19 כאזור של ציד אריות ורבים באו לצוד אותם ולשמר אותם כגביע ציד. עד לסוף המאה ה-19 נראה נותר רק אריות מעטים באזור ולאחר מסע של לחצים מהשגרירים הבריטים על ממלכות פנימיות ובעזרת פעילי שימור ומחלקת היערות הממשלתית הוקמה לבסוף שמורה ייחודית בה האריות האסייתים היחידים בטבע לצד מגוון בעלי חיים אחרים.

בנוסף ישנם באזור פעילויות חינוך, הסברה, אתרי אטרקציות שונות וערוגות של מעל מיליון ק"ג דגניים לקציר. היער מספק גם מעל 123,000 טון של עצי הסקה.

באזור מספר סכרים לאורך נהר גודאבארי הזורם בפארק. הסכרים הגדולים יכולים לגרום לפגיעה בעת הקיץ ובעתות בצורת בחיים בפארק, משימה ייחודית עבור צוות מחלקת היערות הממשלתי.

נוף הפארק מכוסה ביערות נשירים יבשים של עצי טיק ובאזורים מסוימים גם נוף סוואנה יבשה. באזור מעל 400 צמחים לרבות עצי פיקוס, שיזף, אפרסמון ייחודיים והעץ ההודי Syzygium cumini. לאורך החופים ניטעו גם עצי קזוארינה ו-Prosopis.

==פאונה==
בפארק מעל 2,375 מיני חיות, מהם 2,000 מיני חרקים, 300 מיני עופות, 38 מיני יונקים ו-37 מיני זוחלים. הפארק ידוע בעיקר באריות שלו, שהוא טורף-העל באזור (טיגריסים לא חיים בשמורה). כמות האריות גדלה מ-411 אריות ב-2010 ל-630 אריות בשנת 2015. חלק מהאריות נשלחים לגני חיות בהודו ומחוצה לה. האריות חיים במרכז גידול מיוחד וסופרים אותם מומחים בכל שנה כדי לוודא כמה מהם מצויים. למרות שהשמורה מוגנת לעיתים נכנסים אליה ציידים לא-חוקיים. כמו כן כמה אריות הורעלו אחרי תקיפת חיות בית. בנוסף הם בסכנה משיטפונות, שריפות, בצורות, מגפות ואסונות טבע אך עדיין זו השמורה המוגנת להם ביותר.

בנוסף לאריות ישנם טורפים גדולים אחרים כמו: נמר הודי, חתול ביצות, צבוע מפוספס ותן זהוב, גירית הדבש, נמיית רודי ונמייה הודית אפורה. גם חתול בר מתת-המין Felis silvestris ornata וחתול נמרי כהה, חיים בשמורה אך הם נראים רק לעיתים נדירות.

מהיונקים האחרים נראים בשמורה: חזיר בר הודי, צבי הודי, אנטילופה הודית, ארבע קרן, נילגאי, אייל נקוד ואייל סמבר. נראים בה גם דרבנים, ארנבות ולעיתים גם פנגולין הודי. מבין הזוחלים נראים בשמורה ביערות ובין השיחים מספר פיתוניים, צבי יבשה, לטאות כוח ותניני ביצות, אשר ב-1977 צוות היערות שחרר 1,000 תנינים לאגמי השמורה.

מבין העופות נראים בשמורה מינים רבים ביניהם: 6 מיני עופות דורסים חלקם בסכנה, עיט נחשים מצויץ, עיט נצי מצויץ, עיט ניצי, קטופה מצויה ואוח הודי וכן קלאו אפור הודי, טווס הודי, שליו בוש הסלע, סיס מצוייץ מהמין Hemiprocne coronata, הנקר Yungipicus nanus, מיני זהבניים, פיטיים וציפורי שיר שונות.

==קישורים חיצוניים==

* 
* 

יער גיר
קטגוריה:גוג'ראט
קטגוריה:יערות גשם בתת-היבשת ההודית
דקדוק תלוי-הקשר

בשפות פורמליות, דקדוק תלוי-הקשר<ref></ref> הוא דקדוק אשר כל כלל יצירה בו הוא מהצורה <math>\Alpha\rightarrow\Beta</math> כאשר Α ו B הן מחרוזות כלשהן של משתנים דקדוקיים וסימנים טרמינליים כך ש<math>|\Alpha|\leq|\Beta|</math>. דקדוק תלוי הקשר יוצר שפה תלוית הקשר (טיפוס 3 בהיררכיה של חומסקי).

המונח "תלוי הקשר" מציין כי כלל היצירה עבור A מתבצע עם חשיבות לשאלה מה נמצא מימינו ומשמאלו של A כלומר עם חשיבות להקשר בו הוא מופיע.

==הגדרה==
דקדוק תלוי הקשר <math>G</math> מוגדר על ידי הרביעייה <math>G=(V,\Sigma, R, S)</math>, כאשר:
# <math>V</math> - קבוצת משתנים
# <math>\Sigma</math> - קבוצת אותיות סופיות (טרמינלים). קבוצה זו מהווה את האלפבית של השפה הנוצרת.
# <math>R</math> - קבוצת כללי יצירה. כל כלל הופך משתנה למחרוזת של אותיות ומשתנים <math display="block">(A\to\ B)\in R</math>כך ש <math>|\Alpha|\leq|\Beta|</math>ו <math>\Alpha ,\Beta \in (V \cup \Sigma)^*</math>
# <math>S</math> - סימן ההתחלה. משתנה מתוך <math>V</math>.

אומרים שהדקדוק <math>G</math> יוצר מילה <math>x</math>, אם ניתן להתחיל מהמשתנה <math>S</math>, ועל ידי ביצוע אחד או יותר מכללי היצירה שב-<math>R</math>, להגיע אל המילה <math>x\in\Sigma^*</math>. מסמנים במקרה זה <math>S\Rightarrow^* x</math>.

השפה הנוצרת על ידי הדקדוק <math>G</math>, היא אוסף כל המחרוזות <math>x</math>, אותן ניתן לייצר מ-<math>S</math>, על ידי כללי היצירה המוגדרים ב-R. באופן פורמלי,
<math display="block">L(G) = \{ x \mid S\Rightarrow^* x\}</math>

==הערות שוליים==

קטגוריה:שפות פורמליות
שפה תלוית הקשר

שפה תלוית הקשר היא שפה פורמלית אשר קיים דקדוק תלוי הקשר המגדיר אותה; כלומר, שפה L היא שפה תלוית הקשר אם קיים דקדוק תלוי הקשר G כך ש-L היא אוסף כל המילים שניתן לגזור מהסימן התחילי של G. ניתן להוכיח, ששפה היא תלוית הקשר אם קיימת מכונת טיורינג חסומה ליניארית המקבלת אותה.

משפחת השפות תלויות ההקשר סגורה תחת פעולות של איחוד, שרשור, כוכב קלין, חיתוך ומשלים.

== הגדרה פורמלית ==
מבחינה פורמלית נהוג להגדיר שפה תלוית הקשר כשפה שנוצרת על ידי דקדוק תלוי הקשר (דקדוק מטיפוס 3 בהיררכיה של חומסקי). דקדוק G ייקרא תלוי הקשר אם ורק אם כל כלל יצירה בו הוא מהצורה <math>A\rightarrow B</math> כאשר A ו-B הן מחרוזות כלשהן של משתנים דקדוקיים וסימנים טרמינליים כך שמתקיים <math>|A| \leq |B|</math>.

המונח "תלוית הקשר" בא מכך שההחלפה של A צריכה להתבצע עם חשיבות לשאלה מה נמצא מימינו ומשמאלו של משתנה דקדוקי ב-A, כלומר עם חשיבות להקשר בו הוא מופיע.

== ראו גם ==
* שפה חופשית הקשר

קטגוריה:שפות פורמליות
ביואיק ריינייר

ביואיק ריינייר (באנגלית: Buick Rainier) הוא SUV מתוצרת יצרנית הרכב האמריקאית ביואיק, חברת בת של קונצרן הרכב ג'נרל מוטורס, שיוצר בין השנים 2003–2007 בארצות הברית.

==ביואיק ריינייר==

* שיווק דגמי "ביואיק ריינייר" החל ב-28 ביולי 2003 (דגמי שנת המודל 2004).
* 5 דלתות.
* מנוע קדמי.
* מנועי בנזין: 4.2 ליטר, 5.3 ליטר.
* מנוע קירור מים.

===סוגי הנעות===

* הנעה אחורית.
* הנעה כפולה 4x4.

==תמונות==
<gallery mode="packed" heights="120">
קובץ:04 buick rainier.jpg | "ביואיק ריינייר", שנת 2004 
קובץ:Buick Ranier.jpg | "ביואיק ריינייר"
קובץ: 2005 Buick Rainier 2.2.18.jpg | "ביואיק ריינייר", שנת 2005 
קובץ:04-07 Buick Rainier.jpg | "ביואיק ריינייר"
קובץ:Buick Rainier -- 04-05-2011.jpg | "ביואיק ריינייר"
</gallery>

==ראו גם==
* ביואיק

== קישורים חיצוניים ==

* 

==הערות שוליים==

קטגוריה:רכבי שטח ופנאי גדולים
קטגוריה:SUV
קטגוריה:דגמי מכוניות שהושקו ב-2003
קטגוריה:מכוניות אמריקאיות
ריינייר
אדווה (כפר)

אֵדוֵוה (בהונגרית: Edve) הוא כפר במחוז גיור-מושון-שופרון שבצפון-מערב הונגריה. כמו יישובים רבים באירופה, גם אוכלוסיית אדווה קטנה משמעותית, מ-171 תושבים בשנת 1990 עד 93 תושבים בשנת 2018 (ירידה של כ-45%).

באדווה חיו מעט יהודים.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|16
|
|-
|1880
|27
|438
|-
|1910
|3
|
|-
|1920
|3
|
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=22442 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
גיורו

גיורו (בהונגרית: Gyóró) הוא כפר במחוז גיור-מושון-שופרון שבצפון-מערב הונגריה. כמו יישובים רבים באירופה, גם אוכלוסיית גיורו קטנה משמעותית, מ-460 תושבים בשנת 1990 עד 384 תושבים בשנת 2018 (ירידה של כ-16%).

בגיורו חיו מעט יהודים.
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|7
|724
|-
|1910
|5
|
|-
|1930
|1
|
|-
|1941
|3
|650
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=23843 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
הימוד

הימוד (בהונגרית: Himod) הוא כפר במחוז גיור-מושון-שופרון שבצפון-מערב הונגריה. כמו יישובים רבים באירופה, גם אוכלוסיית הימוד קטנה משמעותית, מ-820 תושבים בשנת 1990 עד 607 תושבים בשנת 2018 (ירידה של כ-25%).

בהימוד חיו מעט יהודים.
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|38
|1,326
|-
|1910
|14
|
|-
|1920
|3
|
|-
|1930
|2
|
|-
|1941
|3
|1,896
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=04020 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
הוויי

הוויי (בהונגרית: Hövej) הוא כפר במחוז גיור-מושון-שופרון שבצפון-מערב הונגריה. הכפר שוכן במחוז גיור-מוסון-שופרון, 8 קילומטרים דרומית-מערבית לקפובאר. הוא הוזכר לראשונה בשנת 1280 בארכיונים הלטיניים במנזר קסורנה בשם "קטקסאלאד". במסמך משנת 1429 הוא מוזכר בשם Hövej-család.

שמו של הכפר התפרסם בעולם בזכות רקמת Hövej. בשנת 1962, ביריד העולמי בבריסל, זכתה התחרה במדליית זהב. הרקמה המלאה בחורים עשויה מחומר רופף, כמו בטיסט או שיפון. החורים ברקמת Hövej מלאים בסריגה בדוגמת שונה. מוצרי הרקמה הם חולצות, סינרים, מטפחות, מטפחות, כיסויי מיטה, חולצות, צווארונים, מפות שולחן, מצעי ארון בגדים, כריות, בגדים לכהונה, עודפים, בגדי מזבח, ומפות שולחן.

כמו יישובים רבים באירופה, גם אוכלוסיית הוויי קטנה משמעותית, מ-348 תושבים בשנת 1990 עד 292 תושבים בשנת 2018 (ירידה של כ-16%).

בהוויי חיו מעט יהודים.
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|10
|633
|-
|1910
|2
|
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=10029 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
פיג'ו 500 M

פיג'ו 500 M (בצרפתית: Peugeot 500 M) הוא אופנוע שהוגדר כאופנוע מרוץ, מתוצרת יצרנית הרכב הצרפתית פיג'ו אשר יוצר בין השנים 1913–1914 בצרפת.

"פיג'ו 500 M" היה האופנוע הראשון בעולם שמנועו יוצר בתצורת גל זיזים כפול DOHC (Double Over Head Cam).

הצילינדרים והראשים היו חלק אחד מברזל יצוק, וכללו ארבעה שסתומים משופעים לכל צילינדר, המופעלים על ידי גלגלי תקרה דו-ממדיים, מונעים על ידי רכבת של גלגלי שיניים בין ומאחורי הגלילים ממרכז הארכובה, רצים בתיקי אלומיניום זוויתיים.

==מאפיינים==
* דגם ה"פיג'ו 500 M" עוצב על ידי המהנדס השווייצרי ארנסט הנרי .
* אב הטיפוס היה קרוי "500 GP 4V".
* מושב נהג בלבד.
* מנוע מסוג "Straight-twin engine" .
* הנעה באמצעות פדל.
* 1 מאייד.
* מתלים: מזלג לציר הקדמי, זרוע "rigid" לציר האחורי.
* ב-5 באפריל 1914 "פיג'ו 500 M" נהוג לראשונה על ידי לוסיין דסו (Lucien Desvaux) על מסלול Rambouillet circuit שהיה בוצי מאוד הצליח לסיים את המרוץ.
* ב-14 ביוני 1914, במהלך "יום השיאים" של מועדון הרכב ביער פונטנבלו, (forest of Fontainebleau) הגיע למהירות של 122 ק"מ במדידה לפי מדד של קילומטרים (75 מייל), ובמדידה לפי מדד של מיילים הגיע למהירות של 121 ק"מ (74 מייל).

==ראו גם==
* פיג'ו

==קישורים חיצוניים==

==הערות שוליים==

קטגוריה:אופנועים
500 M
קטגוריה:כלי רכב דו-גלגליים
קטגוריה:כלי רכב שהושקו ב-1913
אימאם א-טחאווי

0אימאם אבו ג'עפאר, אחמד אבן מחמד אבן סלאמה אבן סלמה אל-אזדי א-טחאווי (בערבית: أبو جعفر أحمد بن محمد بن سلامة بن سلمة الأزديّ الطحاوي), אשר נודע בעיקר כאימאם א-טחאווי (امام الطحاوي), היה חכם דת אסלאמי מהאסכולה החנפית (843 – 933).

== ביוגרפיה==
א-טחאווי נולד בכפר טחא שבמצרים, בשנת 843 (שנת 229 בלוח השנה ההיג'רי).

הוא החל את לימודי אצל דודו מצד אימו, אסמעאיל אבן יחיה אל-מוזאני, שהיה אחד מתלמידיו הבולטים של אמאם א-שאפעי.

בשנת 863, כשאר א-טחאווי היה בגיל 20, הוא עזב את האסכולה השאפעית ועבר אל האסכולה החנפית, וזאת מסיבות אישיות.

אז החל א-טחאווי ללמוד אצל ראש האסכולה החנפית במצרים, אחמד אבן אבו עמראן מוסא, אשר בעצמו למד באופן ישיר משני התלמידים הבולטים ביותר של אימאם אבו חניפה: אימאם אבו יוסף, ואימאם מוחמד א-שיבאני.

בשנת 882, המשיך א-טאחווי אל סוריה, שם המשיך להתעמק ברזי האסכולה החנפית, והיה לתלמידו של הקאדי אבו חאזם עבד אל-חמיד בן ג'עפר, שהיה השופט הראשי של דמשק בזמנו.

אימאם א-טחאווי נפטר ב-5 בנובמבר 933, ונקבר בקהיר, מצרים.

== השפעתו ==
ספרו "אל-עקידה א-טחאוויה" (יסודות האמונה של א-טחאווי) נחשב בעיני רבים מגדולי חכמי הדת באסלאם ליצירת מופת בתחום התאולוגיה האסלאמית. הספר הפך לכלי המרכזי ללימוד תאולוגיה אסלאמית ברבים מבתי הספר והמכללות האסלאמיות ברחבי העולם.

== הערות שוליים ==

קטגוריה:אנשי דת מוסלמים סונים
קטגוריה:ילידי 843
קטגוריה:נפטרים ב-933
אן סופי

אן סופי (בגרמנית: Ann Sophie; נולדה ב-1 בספטמבר 1990) היא זמרת גרמנייה שייצגה את גרמניה באירוויזיון 2015.

==ביוגרפיה==
אן סופי נולדה בלונדון להורים גרמנים. בגיל צעיר היא חזרה עם הוריה לגרמניה והם התיישבו בהמבורג.

כשהייתה בת ארבע החלה ללמוד בלט ובתיכון למדה בפנימייה בויילס. ב-2010 נסעה ללמוד משחק בניו יורק אצל לי סטרסברג.

ב-2012 יצא סינגל הבכורה שלה "Get Over Yourself".

היא ייצגה את גרמניה באירוויזיון 2015 עם השיר "Black Smoke". סופי העפילה ישירות לגמר מכיוון שגרמניה היא חלק מ-"5 הגדולות" שנוטלות חלק בגמר בלבד ללא צורך בסינון חצי הגמר. סופי סיימה במקום האחרון עם 0 נקודות מהשופטים ומהקהל גם יחד.

בשנה זו גם יצא האלבום השני שלה "Silver into Gold".

==קישורים חיצוניים==

קטגוריה:זמרות גרמניות
קטגוריה:זמרות פופ גרמניות
קטגוריה:משתתפי אירוויזיון 2015
קטגוריה:נציגי גרמניה באירוויזיון
קטגוריה:זמרות-יוצרות גרמניות
קטגוריה:גרמניות שנולדו ב-1990
קטגוריה:גרמנים שנולדו ב-1990
אוגניה מקסימיליאנובנה, נסיכת לויכטנברג

אוגניה מקסימיליאנובנה, נסיכת לויכטנברג (בגרמנית: Maria Maximilianowna von Leuchtenberg; 1 באפריל 1845 - 4 במאי 1925) הייתה נכדתו של ניקולאי הראשון, קיסר רוסיה ואשתו של אלכסנדר פטרוביץ', דוכס אולדנבורג.

==ביוגרפיה==
אוגניה נולדה ב-1 באפריל 1845 בסנקט פטרבורג, למקסימיליאן, דוכס לויכטנברג ולמריה ניקולאייבנה, הנסיכה הגדולה של רוסיה, בתם של ניקולאי הראשון, קיסר רוסיה ושרלוטה, נסיכת פרוסיה. אוגניה ואחיה קיבלו את התארים "נסיכים קיסריים", בשל היותם נכדיו של הצאר. בשנת 1852 מת אביה, ובשנת 1854 התחתנה אמה עם גריגורי אלכסנדרוביץ' סטרוגנוב, ומכיוון שעשתה זאת ללא אישורו של אביה, נאלצה אמה לגלות מחוץ לארצה. אוגניה ואחיה שנותרו ברוסיה, גודלו על ידי דודם אלכסנדר השני, קיסר רוסיה. בהגיעה לפרקה היו לאוגניה מחזרים רבים, וביניהם לודוויג, נסיך בוואריה, אומברטו, נסיך הכתר של איטליה ופרדריק, נסיך הכתר של דנמרק, אולם בסוף התחתנה אוגניה ב-19 בינואר 1868 עם אלכסנדר פטרוביץ', דוכס אולדנבורג, ממנו נולד לה בן אחד:
* פטר אלכסנדרוביץ', דוכס אולדנבורג (1868–1924), התחתן עם אולגה אלכסנדרובנה, הנסיכה הגדולה של רוסיה.

בעלה אלכסנדר היה אחד האנשים העשירים ברוסיה, בין השאר בזכות אוגניה, שהייתה נכדתו של ניקולאי הראשון, קיסר רוסיה, וריכז את רוב זמנו ומרצו לעבודות נדבנות ברחבי רוסיה. הוא היה נשיא של כמה בתי ספר, כמו גם הנשיא של המכון לרפואה ניסויית בסנקט פטרבורג. אלכסנדר ואוגניה ייסדו את מכון אולדנבורג בפטרוגרד, שבו יותר מ-2,000 בנים ובנות קיבלו השכלה טכנית, עם לינה ואוכל חינם, על חשבון הדוכס והדוכסית. התרומות הנרחבות שלהם עזרו לממן ומצאו בתי ספר טכניים, בתי חולים, בתי יתומים, כמו גם מוסדות פילנתרופיים אחרים ברחבי רוסיה. פעולות הצדקה שלהם נודעו עד כדי כך, שעיתון הכריז ב-1914 כי משום שהקדישו את חייהם ואת החלק הגדול יותר של עושרם לפילנתרופיה, "אין כנראה שניים שאהובים כל כך כמו הדוכס והדוכסית אולדנבורג".

בעת שנכח בפתיחתו של המכון לרפואה ניסיונית כמיטיבו העיקרי בינואר 1907, נרצח פקיד ממשלתי בכיר, גנרל פון לאוניץ, לעיני אלכסנדר ואוגניה. הגנרל עמד במרחק צעדים ספורים מבעלה, כך שאוגניה, שהאמינה בתחילה כי אלכסנדר היה זה שנהרג, התעלפה מרוב חרדתה.

במהלך המהפכה הרוסית הסתתרו אלכסנדר ואוגניה בתחילה בפינלנד, ולאחר מכן ברחו לפריז, צרפת, וב-4 במאי 1925 מתה אוגניה באחוזתה בביאריץ.

== אילן יוחסין ==

==קישורים חיצוניים==

* 

קטגוריה:נסיכות גרמניות
קטגוריה:ילידות 1845
קטגוריה:נפטרות ב-1925
משוואת זכאי

פרופ' משה זכאי, מפתח "משוואת זכאי" (צולם בינואר 2001)
בתורת הסינון, משוואת זכאי (באנגלית: Zakai equation) היא משוואה דיפרנציאלית חלקית סטוכסטית ליניארית עבור המסנן האופטימלי למערכות לא־ליניאריות.

המשוואה נקראת על שם המפתח שלה, פרופ' משה זכאי מהפקולטה להנדסת חשמל בטכניון, שהגה אותה בסביבות שנת 1967.

==סקירה כללית==
בתאוריית הסינון משוואת זכאי היא משוואה ליניארית דיפרנציאלית חלקית לצפיפות בלתי מנוצלת של המצב הסמוי. לעומתה, משוואת קושנר נותנת משוואות דיפרנציאליות חלקיות לא ליניאריות לצפיפות המנורמלת של המצב.

באופן עקרוני, גישה זו מאפשרת לאמוד פונקציית כמות (מצב של מערכת דינמית) ממדידות רועשות, גם כאשר המערכת אינה ליניארית, ובכך להכליל את התוצאות הקודמות של וינר וקלמן עבור מערכות ליניאריות ופתרון בעיה מרכזית בתורת האמידה.

==רקע==
בעיית סינון (הפרדת האות מהרעש) של משפחה רחבה של מערכות דינמיות ליניאריות ידועה כמסנן קלמן.

בהמשך לזה עלתה בעיה דומה של מציאת המסנן האופטימלי עבור מערכות לא־ליניאריות. התוצאות שהיו ידועות עבור מקרה זה היו מסובכות ביותר.

בסביבות שנת 1967 פיתח הפרופ' משה זכאי משוואה הרבה יותר פשוטה עבור המסנן האופטימלי הידועה כ"משוואת זכאי".

תוצאה זו מהווה נקודת מפנה למספר רב של מחקרים בשטח זה.

==משוואת זכאי==
נניח שמצב המערכת מתפתח בהתאם לפי המשוואה:
<math display="block">\mathrm{d}x = f (x, t) \mathrm{d}t + \mathrm{d}w</math>

מדידת הרעש הנובעת ממצב המערכת זמינה לפי המשוואה:
<math display="block">
\mathrm{d}z = h (x, t) \mathrm{d}t + \mathrm{d}v</math>

כאשר dw, dv הם שני מקדמים של Weiner, ולכן עוצמת המצב הלא מנורמל בזמן T הוא
<math display="block">\mathrm{d}p = L (p) \mathrm{d}t + ph ^ {T} \mathrm{d}z</math>

(התוצאה באמצעות "משוואת זכאי")

==ראו גם==
* מסנן קלמן
* מסנן וינר 

==קישורים חיצוניים==
* [https://www.researchgate.net/publication/220179393_Discretization_and_Simulation_of_the_Zakai_Equation סימולציה של משוואת זכאי] (Discretization and Simulation of the Zakai Equation, ינואר 2006)
* [https://www.encyclopediaofmath.org/index.php/Duncan-Mortensen-Zakai_equation "משוואת דאנקן-מורטנסן-זכאי"] (האנציקלופדיה למתמטיקה)

==הערות שוליים==

קטגוריה:חוקים פיזיקליים
בעיר של סילביה

בעיר של סילביה (בספרדית: En la Ciudad de Sylvia) הוא סרט שכתב וביים הבמאי הספרדי חוסה לואיס גוארין. הסרט עלה לאקרנים לראשונה בשנת 2007. 

הסרט, שכמעט נטול דיאלוגים, עוקב אחר בחור צעיר שזוכה רק לכינוי 'Él' (בעברית: 'הוא') כשהוא משוטט במרכז שטרסבורג בחיפוש אחר סילביה, אותה פגש שש שנים קודם בבר בעת ביקורו הקודם. הסרט הוקרן בפסטיבל הקולנוע 2008 בסינמטק ירושלים. 

== ביקורת ופרסים ==
הסרט הופיע ברשימת עשרת הסרטים הטובים של 2008 בכמה רשימות מבקרים. בשבועון הניו-יורקי וילג' ווייס הוא כיכב במקום השמיני. אתר הבידור "מועדון AV" תיאר את הסרט כ"יצירת מופת" ובגארדיאן הוא זכה לכינוי "יוצא מן הכלל"

הסרט היה מועמד פרס אריה הזהב לשנת 2007 בפסטיבל הסרטים של ונציה אך לבסוף לא זכה. הסרט זכה בפרס קרן מבקרי הקולנוע האוסטרלי ל"סרט הטוב ביותר שעוד לא הוקרן" לשנת 2008. גוארין זכה בפרס הבמאי הטוב ביותר של Premios ACE לשנת 2009 עבור סרט זה.

== קישורים חיצוניים ==

* 

==הערות שוליים==

קטגוריה:סרטי 2007
קטגוריה:סרטים ספרדיים
קטגוריה:סרטים בספרדית
קטגוריה:סרטים בצרפתית
קטגוריה:דפים עם תרגומים שלא נסקרו
5 בום!

5 בום! הוא המיני-אלבום הראשון של הזמר עומר אדם. אשר יצא לאור ב-6 ביוני 2019, על ידי חברת התקליטים פליי רקורדס. האלבום כולו מכיל 5 שירים אשר יצאו כסינגלים מתוכו.

==רקע==
ב-5 ביוני 2019, הכריז אדם על מופע בפארק הירקון לראשונה אשר יתקיים ב-17 ביולי, במקביל חשף אדם שיוציא בימים הקרובים 5 סינגלים במיוחד למופע.

==רשימת רצועות==

== קישורים חיצוניים ==

==הערות שוליים==

קטגוריה:מיני-אלבומים מ-2019
קטגוריה:אלבומי עומר אדם
קטגוריה:מיני-אלבומים בעברית
קטגוריה:אלבומי חברת פליי רקורדס
קטגוריה:מיני-אלבומי חברת NMC יונייטד אנטרטיינמנט
מסעדת הניצחון

מסעדת הניצחון (נקראה גם "מסעדת ניצחון") הייתה מסעדת בשרים ומאכלים רומניים, שמוקמה באשקלון.

==היסטוריה==
המסעדה נפתחה בשנת 1949 ברחוב הרצל באשקלון על ידי ישעיהו ליבושור, ונקראה על שם הניצחון במלחמת העצמאות.

במהלך תקופת הצנע המקום שימש כבית קפה והציע מה שאפשר היה למכור בשנות הצנע - ביצים וסלטים ומדי פעם הוגש גם עוף. עם סיום תקופת הצנע החלו להכין במסעדה גם מנות מהמטבח הרומני, ואף החלו להגיש בשרים.
מנות הדגל של המקום נשאו אופי מזרח אירופאי כמו רגל קרושה, כבד קצוץ, איקרה וסלט חצילים.

המסעדה ידועה בעיקר בעקבות הקבב הרומני והסטייק הלבן שהוגשו בה.

באותה התקופה לא היו עוד מסעדות רבות באזור, ומסעדת הניצחון הייתה התחנה שבה עברו כל אנשי הצבא והגנרלים בדרך למדבר סיני ובמהלך השנים צברה מספר רב של לקוחות קבועים.

בשנת 2019, לאחר 70 שנות פעילות, נסגרה המסעדה.

==קישורים חיצוניים==
* 

* 
* 

קטגוריה:ישראל: מסעדות
קטגוריה:אשקלון: כלכלה
שעיר סוניה

שעיר סוניה (שם מדעי: Otus sunia) הוא מין של שעיר ממשפחת הינשופיים החי במזרח אסיה ובדרום-מזרח אסיה בטווח שבין רוסיה לתאילנד.
== מאפיינים ==
אורכו של שעיר זה 179–210 מ"מ בקירוב, מוטת כנפיו 497–525 מ"מ ומשקלו עד 100 גרם. השעיר בעל נוצות אפורות-בהירות מסורטטות בחום לאורך הבטן, החזה והראש והכנפיים, הגב העורף חומים או כתומים עם שרטוטים אפורים עד לבנים בקצוות. הראש גדול עם עיניים צהובות קדמיות המותאמות לראיית לילה והמקור קצר וכהה. לשעיר זה ציצות קטנות יחסית ואינם זקופות. מסביב לראש צווארון גדול ואפור עם קצוות שחורים ליד פרצוף השמע.

השעיר מצוי ביערות רחבי עלים, יערות נשירים ויערות גשם בין רוסיה לתאילנד ולאורך תת-היבשת ההודית. הוא מצוי גם בכמה איים כמו באינדונזיה ומלזיה, הפיליפינים, יפן וסחלין. הוא מסתתר בין עלוות העצים ויוצא בלילה. השעיר מאזין מהענף לטרף בעזרת אוזניו הגדולות ועט עליו בחרישיות מהענף. טרפו כולל מכרסמים קטנים, עופות קטנים, עטלפים, זוחלים כמו שממיות, עכבישים וחרקים גדולים.

שעיר זה אינו מכין קן אלא מחפש נקרות עצים או קנים מוכנים, במקרים רבים של סיטיים. בקן הנקבה מטילה 3–6 ביצים ושומרת עליהם עד הבקיעה מטורפים כמו נחשים ונמיות התרים אחרי הביצים.

==קישורים חיצוניים==

== הערות שוליים ==

קטגוריה:בעלי חיים שתוארו ב-1836
קטגוריה:טקסונים שתוארו בידי בריאן הוטון הודג'סון
קטגוריה:ינשופיים
קטגוריה:הודו: עופות
קטגוריה:תאילנד: עופות
קטגוריה:רוסיה: עופות
ניו ורנר

ניו ורנר (בצרפתית: New Werner) הוא אופנוע אשר יוצר על ידי יצרנית האופנועים Werner Motors בין השנים 1901 – 1908 בצרפת.

החידוש של דגם "ניו ורנר" היה להציב את המנוע בנקודה הנמוכה ביותר במסגרת השלדה בסגנון של שלדת אופניים, דפוס של מנוע רכוב נמוך בתוך השילדה שהיה סוג של מסגרת אופנוע, הפך לפריסת אופנוע סטנדרטי עבור המאה ה-20.

==ניו ורנר==

* דגם "ניו וורנר" החליף את דגם "וורנר" משנת 1897.
* 1 מושב.
* מנוע בעירה פנימית.
* מנוע בנזין.
* שסתום הכניסה היה אוטומטי (הופעל על ידי לחץ אטמוספירי).
* העיתונאי "Kevin Cameron" עורך מגזין האופנועים בארצות הברית "Cycle World" הגדיר את ה"ניו ורנר" כ"אופנוע המשפיע ביותר בכל הזמנים".

==גלריה==
<gallery mode="packed" heights="170">
קובץ:Werner 230 cc 1904.jpg | "ניו ורנר", שנת 1904
קובץ:Rétromobile 2017 - Werner motocyclette à deux cylindres - 1906 - 001.jpg | "ניו ורנר", שנת 1906
</gallery>

==קישורים חיצוניים==

==הערות שוליים==

קטגוריה:אופנועים
קטגוריה:כלי רכב דו-גלגליים
קטגוריה:כלי רכב שהושקו ב-1901
גירושים (סדרת טלוויזיה)

גירושים (באנגלית: Divorce) היא סדרת טלוויזיה מסוג דרמה קומית, שנוצרה על ידי שרון הורגן בכיכובם של שרה ג'סיקה פרקר ותומאס היידן צ'רץ, העוסקת בזוג נשוי בגיל העמידה העומד בפני גירושין.
הסדרה עלתה לראשונה ברשת HBO ב-9 באוקטובר 2016. לסדרה עד כה שלוש עונות.

==עלילה==
פרנסס ורוברט דופריין הם זוג החי בפרוור במדינת ניו יורק בארצות הברית ולהם בת ובן. פרנסס הבוגדת בבעלה מבקשת להתגרש ממנו אך מתחרטת לאחר זמן קצר. כשלבעלה נודעת הבגידה, הוא מבקש להתגרש ממנה. פרנסס עושה פעולות רבות כדי למנוע את הגירושין, אך בעלה דבק בהחלטתו. טיפול זוגי שהזוג מנסה להשתתף בו אינו מצליח, ובני הזוג מחליטים להתגרש באופן סופי.

במקביל דיאן חברתה של פרנסס רבה עם בעלה ניק. במהלך הריב היא פולטת כדור מאקדח שנורה סמוך אליו. ניק עובר התקף לב, מתאושש ממנו והיחסים עם אשתו משתפרים מאוד.

פרנסס פותחת גלריה לאמנויות ומכירה בן זוג. רוברט שעבד ברכישת בתים לצורך שיפוצים ומכירתם מחדש, לא הצליח בזמן נישואיו בעסקים. לאחר גירושיו הוא מכיר מתווכת נדל"ן בשם ג'קי, ועובר להתגורר איתה.

בפרק האחרון של העונה השנייה מודיע רוברט לפרנסס כי הוא מתכוון להתחתן עם זוגתו ג'קי. ניק נעצר על ידי המשטרה בחשד למעילה של 12 מיליון דולר ונכלא.

בעונה השלישית רוברט וג'קי מתכוננים לחתונתם וללידה הצפויה. ג'קי זוגתו של רוברט נאלצת לעבור שמירת הריון. העסק של פרנסס נשרף והיא נאלצת לחזור לעבוד כשכירה. היא גם מתחילה בזוגיות חדשה עם אדם בשם הנרי. דיאן מאבדת את כל רכושה. היא עוברת להתגורר אצל פרנסס ומוצאת עבודה בחנות בגדים.

ג'קי מודיעה לרוברט שהיא מעוניינת להפרד. גם פרנסס נפרדת מהנרי. פרנסס ורוברט שהשכירו את ביתם המשותף עד עתה מחליטים למכור את הבית.

דאלאס הולט, חברתה של פרנסס ופסיכולוגית במקצועה, נאשמת על מטופל בכך שעברה על תקנות אתיות בטיפול. היא מוזמנת לוועדה שעלולה לשלול את רישיונה.

==דמויות==
* פרנסס דופריין (שרה ג'סיקה פרקר): אישה נשואה שמנהלת רומן המזרז את גירושיה.
* רוברט דופריין (תומאס היידן צ'רץ): בעלה חסר האונים של פרנסס שמגלה על הרומן ומתגרש ממנה.
* דיאן (מולי שאנון): חברתה מהמעמד הגבוה של פרנסס.
* דאלאס הולט (טליה בלסם): חברתה של פרנסס ופסיכולוגית במקצועה.
* ניק (טרייסי לטס): בעלה של דיאן.
* לילה דופריין (סטרלינג ג'רינס): בתם של רוברט ופרנסס, שחקנית כדורסל בנבחרת בית ספרה.
* טום דופריין (צ'רלי קילגור): בנם של רוברט ופרנסס.
* ג'קי ג'יאנפוליס (בקי ניוטון): זוגתו של רוברט, ולאחר מכן אשתו. (עונות 3-2)

== סקירה ==
{| class="wikitable"
|+
!עונות
!פרקים
!פרק בכורה
!פרק סיום
|-
!1
!10
!9 באוקטובר 2016
!11 בדצמבר 2016
|-
!2
!8
!14 בינואר 2018
!4 במרץ 2018
|-
!3
!6
!1 ביולי 2019
!5 באוגוסט 2019
|}

==קישורים חיצוניים==
* 

* 
* 
* 
* 
* 

קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:דרמות קומיות אמריקאיות
קטגוריה:HBO: סדרות
מל האטצ'ינס

מלווין ריי "מל" האטצ'ינס (באנגלית: Melvin Ray "Mel" Hutchins; 22 בנובמבר 1928 – 19 בדצמבר 2018) היה כדורסלן אמריקאי, אשר שיחק בליגת ה-NBA בין השנים 1952–1958. ב-4 מתוך 7 עונותיו ב-NBA השתתף במשחק האולסטאר, וממוצעיו הכוללים לאורך הקריירה הם 11.1 נקודות, 9.6 ריבאונדים ו-3.0 אסיסטים למשחק.

גיסו, ארני ואנדוויי, שיחק עבור ניו יורק ניקס בעונות 1949–1956, ואחיינו קיקי ואנדוויי שיחק ב-NBA בין השנים 1980–1993.

==קריירת מכללות==
האטצ'ינס נולד בסקרמנטו שבקליפורניה, ובין השנים 1946–1951 למד באוניברסיטת בריגהאם יאנג (עם הפסקה של שנה ב-1949). בעונת 1950/1951 הוביל את קבוצת הכדורסל של האוניברסיטה לזכייה באליפות "טורניר ההזמנה הלאומי" (NIT), אשר נחשב באותה תקופה לטורניר המכללות היוקרתי ביותר, עם ממוצעים של 15.4 נקודות ו-12.7 ריבאונדים למשחק.

==קריירת משחק ב-NBA==
האטצ'ינס נלקח בבחירה השנייה של דראפט ה-NBA{{כ}} 1951 על ידי קבוצת טריי-סיטיז בלקהוקס, אשר עברה באותה עונה למילווקי ושינתה את שמה ל"מילווקי הוקס". בעונתו הראשונה ב-NBA זכה בתואר מלך הריבאונדים של ה-NBA לאחר שהוריד 13.3 ריבאונדים בממוצע למשחק, וכן זכה באופן בלתי-רשמי בתואר "רוקי העונה". בעונה העוקבת רשם ממוצעים של 11.7 נקודות ו-11.2 ריבאונדים למשחק, ונבחר להשתתף במשחק האולסטאר של ה-NBA.

בעונת עבר לפורט ויין פיסטונס, במדיה שיחק במשך 4 עונות. בעונות ו- העפיל עם הפיסטונס למעמד גמר ה-NBA, אך בשתי הפעמים הפסידה הקבוצה. בתקופתו בפורט ויין השתתף 3 פעמים נוספות במשחק האולסטאר, בו שיתף פעולה עם חבריו לקבוצה לארי פאוסט, אנדי פיליפ וג'ורג' יארדלי.

באפריל 1957 הועבר בטרייד לניו יורק ניקס בתמורה להארי גלאטין ונת'ניאל קליפטון, אך לאחר 18 משחקים בניו יורק נאלץ לפרוש ממשחק בשל פציעה קשה בברכו.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:קליפורניה: כדורסלנים
קטגוריה:בחירות דראפט של טריי-סיטיז בלקהוקס
קטגוריה:כדורסלני מילווקי הוקס
קטגוריה:כדורסלני פורט ויין פיסטונס
קטגוריה:כדורסלני ניו יורק ניקס
קטגוריה:משתתפי משחק האולסטאר של ה-NBA
קטגוריה:אמריקאים שנולדו ב-1928
קטגוריה:אמריקאים שנפטרו ב-2018
לבונה (עיר)

לֶבוֹנֶה (באיטלקית: Levone) היא קומונה במטרופולין טורינו במחוז פיימונטה, הממוקמת כ-30 קילומטר מצפון לטורינו, המונה כ-450 תושבים.

התיעוד הכתוב הראשון לקיום העיר לבונה הוא משנת 1197.

העיר לבונה גובלת בקומונות פורנו קונווזה , ריבארה , רוקה קנווזה וברבניה .

==קישורים חיצוניים==

* 

קטגוריה:פיימונטה: ערים
לושיוס קליי

לושיוס קליי (באנגלית: Lucius D. Clay; 23 באפריל 1898 - 16 באפריל 1978) היה מפקד אזור הכיבוש האמריקאי בגרמניה לאחר מלחמת העולם השנייה. בתפקיד זה ניהל את המשבר עם ברית המועצות בימי הסגר על ברלין בשנים 1948–1949.

==ביוגרפיה==
קליי נולד במריאטה, ג'ורג'יה, הילד השישי והאחרון של אלכסנדר קליי, שהיה חבר הסנאט של ארצות הברית בשנים 1897–1910. הוא למד באקדמיה הצבאית של ארצות הברית וסיים בשנת 1918. בשנות ה-20 וה-30 הוא עבד כמהנדס בניהול פרויקטי בנייה של סכרים, בהם גם סכר דניסון, ונמלי תעופה צבאיים ואזרחיים. בשנת 1942 הוא הועלה לדרגת גנרל, הצעיר ביותר בצבא ארצות הברית. באותה שנה הוא קיבל את עיטור לגיון ההצטיינות ובשנת 1944 קיבל את מדליית השירות המצוין. בשנת 1945 הוא היה סגנו של דווייט אייזנהאואר. עם כניעת גרמניה, הוא היה לסגן המושל הצבאי בגרמניה. בתפקידו זה הוא הוציא הצהרה המבטיחה להעניש את הגרמנים על פשעיהם. במרץ 1947 מונה קליי למפקד אזור הכיבוש.

בתוקף תפקידו הובאו לו לאישור העונשים שנגזרו על פושעי מלחמה נאצים והוא המתיק את עונשם של מספר פושעים נאצים. לאחר שקיצר את עונשה של אילזה קוך לארבע שנים בלבד, התעוררה סערה ציבורית ומונתה ועדה של הסנאט לבחון את העניין. קליי הצטדק וטען שלא הובאו בפניו על העדויות נגד קוך וכי הוא אישר 200 פסקי דין מוות לפושעים נאציים.

לאחר הקמת מדינת ישראל, המשיך קליי להוציא ויזות ליהודים כדי שיוכלו לעלות לישראל, למרות מחאות הערבים שהעולים מסייעים לישראל במלחמה.

קליי היה היוזם של הרכבת האווירית לברלין בימי הסגר על ברלין.

כשנבחר אייזנהאואר לנשיא ארצות הברית היה לאחד מיועציו הקרובים וביחד עם הרברט בראונל בחר את השרים של הממשל.

בשנת 1961 שב קליי למערב ברלין כשליחו האישי של הנשיא קנדי.

בשנת 1963 עמד בראש ועדה שהמליצה על צמצום סיוע החוץ של ארצות הברית. 

בסוף שנות ה-60 היה קליי פעיל בוועד למען יהודי ארצות ערב.

על שמו נקראה שדרת קליי בדרום מערב ברלין.

==קישורים חיצוניים==

* 
* 

==הערות שוליים==

קטגוריה:בוגרי האקדמיה הצבאית של ארצות הברית
קטגוריה:גנרלים בצבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:קצינים אמריקאים במלחמת העולם השנייה
קטגוריה:שלטון הכיבוש של בעלות הברית בגרמניה
קטגוריה:אמריקאים שנולדו ב-1898
קטגוריה:אמריקאים שנפטרו ב-1978
קישפלוד

קישפלוד (בהונגרית: Kisfalud) הוא כפר במחוז גיור-מושון-שופרון שבצפון-מערב הונגריה. כמו יישובים רבים באירופה, גם אוכלוסיית קישפלוד קטנה משמעותית, מ-881 תושבים בשנת 1990 עד 758 תושבים בשנת 2018 (ירידה של כ-13%).

בקישפלוד חיו מעט יהודים.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|35
|
|-
|1880
|42
|1,619
|-
|1910
|36
|
|-
|1920
|14
|
|-
|1930
|8
|
|-
|1941
|6
|1,312
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=33695 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
מהפכה! (Live)

מהפכה! (Live) הוא האלבום הופעה משותף הראשון של הזמרים עומר אדם ומשה פרץ, אשר יצא לאור ב-8 בדצמבר 2015, על ידי חברת התקליטים פליי רקורדס.

==רשימת רצועות==

== קישורים חיצוניים ==

קטגוריה:אלבומי הופעה מ-2015
קטגוריה:אלבומי עומר אדם
קטגוריה:אלבומי משה פרץ
קטגוריה:אלבומים משותפים
קטגוריה:אלבומי הופעה בעברית
קטגוריה:אלבומי חברת פליי רקורדס
פרדינן, דוכס מונפנסייה

פרדינן, דוכס מונפנסייה (בצרפתית: Ferdinand d'Orléans; 9 בספטמבר 1884 - 30 בינואר 1924) היה נסיך צרפתי מבית אורליאן, בנו של הנסיך פיליפ, רוזן פריז.

== ביוגרפיה ==
פרדינן נולד ב-9 בספטמבר 1884 בטירת אה, צרפת, לפיליפ, רוזן פריז ולמארי איזבל, נסיכת אורליאן, בתם של אנטואן, דוכס מונפנסייה והאינפנטה לואיסה פרננדה, דוכסית מונפנסייה. בשנת 1870 חזרה משפחתו לצרפת, ובשנת 1880 העניק לו אביו את התואר דוכס אורליאן. בשנת 1886 נערכה חגיגת הנישואים של אחותו אמלי, נסיכת אורליאן עם קרלוש, מלך פורטוגל בפאר רב, ובעקבות כך גורשה המשפחה מצרפת. בשנת 1898 הצטרף פרדינן לצבא הספרדי, ובשנים 1903–1904 יצא למסע לאפריקה ואסיה, כחלק מהצי הספרדי. פרדינן היה אספן נלהב של מכוניות, ואף השתתף בכמה מרוצי מכוניות. כאחיו פיליפ, דוכס אורליאן וכבן דודו אנרי, נסיך אורליאן, היה פרדינן חוקר וצייד. בשנת 1906 יצא פרדינן למסע למזרח הרחוק, ובשנים שלאחר מכן הוא ערך שישה מסעות להודו-סין ולמזרח הרחוק. לפני מלחמת העולם הראשונה היה פרדינן מועמד לעלות על כס נסיכות אלבניה, אולם מכיוון שלא היו לו ילדים נבחר לבסוף וילהלם, נסיך אלבניה מבית ויד. בשנת 1921 התחתן פרדינן עם מריה איזבל גונזלס דה אולנייטה אי איבארטה, מרקיזת ולדטרזו השלישית, אולם לא היו להם ילדים, וב-30 בינואר 1924 הוא מת בראנדאן.

==אילן יוחסין==

==קישורים חיצוניים==

קטגוריה:בית אורליאן
קטגוריה:צרפתים שנולדו ב-1884
קטגוריה:צרפתים שנפטרו ב-1924
Room for Squares

Room for Squares הוא אלבום האולפן הראשון של הזמר-יוצר האמריקאי ג'ון מאייר. האלבום יצא לאור ב-5 ביוני 2001 בהוצאות קולומביה ואוור. האלבום הגיע למקום התשיעי במצעד בילבורד 200 וזכה לביקורות חיוביות רבות מצד מבקרי המוזיקה. השיר Your Body Is a Wonderland מתוך האלבום זיכה את מאייר בפרס גראמי בקטגוריית "הופעת הפופ הטובה ביותר של זמר". האלבום הוא הנמכר ביותר של מאייר עד היום, עם מכירות של 4,484,000 עותקים בארצות הברית בלבד, נכון ליולי 2014.

שם האלבום הוא מחווה לזמר האנק מובלי, לו אלבום בשם "No Room for Squares". כלל השירים באלבום נכתבו על ידי מאייר ושלושה מהם - "No Such Thing", "Neon" ו-"Love Song for No One" נכתבו במשותף עם קליי קוק. השירים "No Such Thing", "Neon", "My Stupid Mouth" ו-"Back to You" הופיעו במקור במיני-אלבום של מאייר משנת 1999, Inside Wants Out.

האלבום יצא תחילה תחת אוור רקורדס באינטרנט בלבד, לאחר שהקלטות משיריו של מאייר נשלחו למנהל ההוצאה. לאוור רקורדס היה חוזה עם חברת קולומביה רקורדס, במסגרתו, תוכל קולומביה לבחור מאמניה של אוור ולהחתים אותם על חוזה חדש. קולומביה בחרה בג'ון מאייר, ערכה מחדש את אלבומו והוציאה אותו לאור בגרסה חדשה. עטיפת האלבום הוחלפה ונוספו לו השיר "3x5" וארבעת השירים מהמיני-אלבום הראשון של מאייר. ההכרה באלבום החלה רק שנה לאחר צאתו, וזאת בעקבות הופעות רבות שערך מאייר ברחבי ארצות הברית והופעה שערך בתוכנית הטלוויזיה The Tonight Show עם ג'יי לנו. שלושה שירים מהאלבום הפכו ללהיטים גדולים - "No Such Thing", "Your Body Is a Wonderland" ו-"Why Georgia".

== רשימת השמעה ==
 

== היסטוריית מצעדים ==

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אלבומי פלטינה כפולה ומעלה בארצות הברית
קטגוריה:אלבומי חברת קולומביה רקורדס
סרגיי סאזונוב

סרגיי דמיטרייביץ' סאזונוב (ברוסית: Сергей Дмитриевич Сазонов; 10 באוגוסט 1860 - 25 בדצמבר 1927) היה מדינאי ודיפלומט רוסי, ששימש כשר החוץ מנובמבר 1910 עד יולי 1916. מידת מעורבותו באירועים שהובילו לפרוץ מלחמת העולם הראשונה נתון בוויכוח חריף, כאשר כמה היסטוריונים מטילים את האשמה על הגיוס המוקדם והמתגרה על כתפיו של סאזונוב, בעוד אחרים טוענים כי העיסוק העיקרי שלו היה "לצמצם את טמפרטורת היחסים הבינלאומיים, בעיקר בבלקן".

==ביוגרפיה==
סאזונוב נולד ב-10 באוגוסט 1860 במחוז ריאזאן למשפחת אצולה, ואף היה גיסו של ראש הממשלה פיוטר סטוליפין. בשנת 1883 הוא הצטרף לשירות הדיפלומטי, ובשנת 1906 מונה לשגריר האימפריה הרוסית בוותיקן. בנובמבר 1910 הוא מונה לשר החוץ, ובתפקידו זה תמך בהתקרבות לבריטניה ובמדיניות דיפלומטית מתונה.

סאזונוב פעל במסגרת תפקידו לבודד את אוסטרו-הונגריה ככל הניתן, אולם שמר על מדיניות מתונה בבלקן, מה שעורר עליו את חמת זעמם של הכוחות הקיצוניים ברוסיה. עם פרוץ משבר יולי בעקבות רצח פרנץ פרדיננד הוא הזהיר את אוסטריה כי רוסיה "תגיב צבאית לכל פעולה נגד סרביה", שהייתה בעלת בריתה. עם פרוץ מלחמת העולם הראשונה, פעל סאזונוב למניעת הצטרפותה של רומניה למעצמות המרכז, ובמרץ 1915 קיבל הבטחה מבעלות בריתה של רוסיה על כיבוש הבוספורוס, קונסטנטינופול והצד האירופי של הדרדנלים.

ב-1 באוקטובר 1914 סאזונוב נתן ערבות לרומניה, כי אם המדינה תצדד במדינות ההסכמה, היא תקבל את טרנסילבניה, בוקובינה, ואת הבאנאט, מה שהביא בין השאר בשנת 1916 לצירופה של רומניה למדינות ההסכמה.

ביולי 1916 פרש סאזונוב מתפקידו, וב-12 בינואר 1917 הוא נשלח כשגריר הצאר ללונדון, ובעקבות כך לא שהה בזמן מהפכת פברואר ברוסיה. לאחר מהפכת אוקטובר היה סאזונוב מעורב באופן פעיל בכוחות הצבא הלבן תחת דניקין ואדמירל קולצ'אק, והיה שר החוץ של הממשלה הגולה, ובמסגרת זו הוא גם השתתף בוועידת השלום בפריז בשנת 1919.

סזונוב בילה את שנותיו האחרונות בצרפת וכתב ספר זיכרונות, וב-25 בדצמבר 1927 הוא מת בניס.

==קישורים חיצוניים==

* 
* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שרי החוץ של האימפריה הרוסית
קטגוריה:רוסים במלחמת העולם הראשונה
קטגוריה:אצולה רוסית
קטגוריה:מסדר האמבט: אבירים וגבירות הצלב הגדול
קטגוריה:רוסים שנולדו ב-1860
קטגוריה:נפטרים ב-1927
.bj

היא הסיומת הלאומית (ccTLDs - Country Code Top Level Domains) של שמות המתחם (domain name) של אתרי אינטרנט הרשומים בבנין.

התחום “.bj” מחולק לשתי קבוצות נפרדות: דומיינים ציבוריים (כגון: .bj, .gouv.bj, .mil.bj, .edu.bj, .gov.bj, .asso.bj, etc.) ודומיינים סקטוראליים (כגון: .barreau.bj, .com.bj, etc.).

== קישורים חיצוניים ==

* 
* [http://www.iana.org/root-whois/bj.htm מידע על הסיומת ב-IANA]

קטגוריה:בנין
.bm

bm. היא סיומת האינטרנט (ccTLDs - Country Code Top Level Domains) הלאומית של שמות המתחם (domain name) של אתרי אינטרנט הרשומים בברמודה, הסיומת הושקה בשנת 1993. ותחילה הייתה בידי מכללת ברמודה ובשנת 2007 הועברה השליטה לידי הרשם הכללי של ברמודה.

==סיומות אינטרנט משניות==
* com.bm
* edu.bm
* gov.bm
* net.bm
* org.bm

==קישורים חיצוניים==

* 
* [http://www.iana.org/root-whois/bm.htm מידע על הסיומת bm. באתר IANA]

==הערות שוליים==

קטגוריה:ברמודה
קרחון שיהאן

קרחון שיהאן (באנגלית: Sheehan Glacier) הוא קרחון ברכס אקספלוררז בהרי באוורס, שבאנטארקטיקה.

הקרחון תלול ביותר.

הקרחון מנקז את אזור פסגת מילר.

הקרחון נשפך אל קרחון רניק, דרומית לקרחון אלווארז.

הקרחון מצוי בגובה של 17 מטרים מעל פני הים.

== היסטוריה ==
=== מקור השם ===

שמו של הקרחון ניתן לו על ידי קבוצת המחקר הצפונית של משלחת הסקר הגאולוגי האנטארקטי של ניו זילנד (שחקרה את אנטארקטיקה בין השנים 1964–1963).

הקרחון נקרא על שמו של מוריס שיהאן (Maurice Sheehan), מטפס הרים אשר שהא בבסיס סקוט בחורף 1963, ואשר סייע למשלחת הניו זילנדית.

== לקריאה נוספת ==

<div class="mw-content-ltr">• Edmund Stump, [https://books.google.co.il/books?id=tS-GueGKj68C&pg=PA55&lpg=PA55&dq=%22Sheehan+Glacier%22&source=bl&ots=5cGAgEgYGK&sig=ACfU3U1GPZxf-sr-1zjhJM_VjYPhpAxFdg&hl=en&sa=X&ved=2ahUKEwig1s6BptXiAhVO16QKHfAFBpM4ChDoATACegQIBhAB#v=onepage&q=%22Sheehan%20Glacier%22&f=false The Ross Orogen of the Transantarctic Mountains], P 55</div>

<div class="mw-content-ltr">• Gunter Faure, Teresa M. Mensing, [https://books.google.co.il/books?id=5Xk482GKlQsC&pg=PA120&lpg=PA120&dq=%22Sheehan+Glacier%22&source=bl&ots=PEprqVye-C&sig=ACfU3U0Lm4Q_qPN3geCKSrcR_zCxE7zEaQ&hl=en&sa=X&ved=2ahUKEwig1s6BptXiAhVO16QKHfAFBpM4ChDoATAFegQICBAB#v=onepage&q=%22Sheehan%20Glacier%22&f=false The Transantarctic Mountains: Rocks, Ice, Meteorites and Water], P 120</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:13684 קרחון שיהאן] באתר הסקר הגאולוגי של ארצות הברית
* [https://www.adam.antarcticanz.govt.nz/nodes/view/21761 קרחון שיהאן] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=131495 קרחון שיהאן] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=13127&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון שיהאן] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25595988 מפת אזור קרחון שיהאן]
* [https://www.meteoblue.com/en/weather/forecast/14-days/sheehan-glacier_antarctica_6625155 תחזית מזג אוויר ארוכת טווח עבור קרחון שיהאן]
* 

== הערות שוליים ==

שיהאן
שיהאן
שיהאן
ארנבת הודית

ארנבת הודית או ארנבת שחורת-עורף (שם מדעי: Lepus nigricollis) היא מין של ארנבת החיה בתת-היבשת ההודית ואוכלוסייה נוספת אנדמית לאי ג'אווה שבאינדונזיה. הארנבת גם הופצה בידי האדם ברחבי העולם והפכה למין פולש.

ארנבת זו מגיעה לאורך 33–53 סנטימטרים ולמשקל 1.8-3.5 קילוגרם, כשהממוצע 2.5 קילוגרם. ארנבת זו בעלת פרווה אפורה לאורך הגב והראש כשהעורף שחור והרגליים וצידי החזה כתומים-חומים. הבטן והסנטר לבנים והזנב גם לבן ועגלגל. הארנבות החיות באזורי מדבר בהירות יותר כהסוואה. הארנבות של צפון הודו קטנות מאחיהם של הדרום והנקבות כבדות יותר מהזכרים במעט.

ארנבת זו בעלת תפוצה רחבה בתת-היבשת ההודית מפקיסטן לבורמה, נפאל ובנגלדש. היא נפוצה לאורך כמעט כל הודו וסרי לנקה, אך לא בהרי ההימלאיה הגבוהים ביותר ובביצות מנגרובים של הסונדרבאנס. תפוצה היא ממדבריות יבשים, דרך סוואנות, יערות יבשים פתוחים ובמורדות הרי נילגירי שבקצה הרי גהט המערביים ובמורדות ההימלאיה. היא מצויה בגובה 50-4,500 מטר.

הארנבת פעילה בשעות הדמדומים ובלילות ואז יוצאת לחפש צמחייה כמו עשב, דגניים שונים, צמחים רב-שנתיים שונים וגם ירקות כמו בטטה וחסה. באזורים מסוימים הם מזיקים לחקלאות. הארנבות מתרבות בקצב מהיר כשהשיא הוא בעת המונסון, אז הן ממליטות בין 1 ל-5 גורים המתבגרים מהר. צפיפות הארנבות גבוהה מאוד ובאזורים מדבריים הצפיפות מעטה יותר.

לארנבת טורפים רבים ביניהם: חתוליים, כלביים שונים, סמוריים, נחשים גדולים ועופות דורסים. הארנבת לא מצויה בסכנה ברוב אזורי תפוצתה.

==תת-מינים==
* Lepus nigricollis aryabertensis
* Lepus nigricollis dayanus
* Lepus nigricollis nigricollis
* Lepus nigricollis ruficaudatus
* Lepus nigricollis sadiya
* Lepus nigricollis simcoxi
* Lepus nigricollis singhala

==קישורים חיצוניים==

== הערות שוליים ==

קטגוריה:טקסונים שתוארו בידי פרדריק קיוויה
קטגוריה:ארנביים
קטגוריה:הודו: יונקים
קטגוריה:פקיסטן: יונקים
קטגוריה:נפאל: יונקים
קטגוריה:בעלי חיים שתוארו ב-1823
מקהלה עליזה

ברוש "מקהלה עליזה" ברחוב העצמאות 51 בהרצליה
שלט הסבר ליד הברוש של מקהלה עליזה ברחוב העצמאות 51 בהרצליה
"מקהלה עליזה" הוא שיר ילדים עברי שכתבה לאה נאור והלחינה נורית הירש. השיר יצא לאור בשנת 1967, וביצעה אותו לראשונה חוה אלברשטיין.

== רקע ==
לאה נאור גדלה בהרצליה. בקצה חצר הבית בו גרה ניצב עץ ברוש וסביבו היו מתקבצות ציפורים רבות. על התרחשות זו כתבה נאור את השיר. הבית בו גדלה נהרס בהמשך, ונבנו עליו בנייני דירות, אך הברוש עליו נכתב השיר לא נפגע.

ב-2019 נכנס עץ הברוש לתוכנית שימור אתרים היסטוריים של עיריית הרצליה. ב-2022 הוצב לידו שלט הסבר ברחוב העצמאות 51 בהרצליה.

== תוכן השיר ==
הציפורים המופיעות בשיר: עפרוני, פשוש, בולבול, סנונית, תוכי ודרור. השיר מאניש את הציפורים ואת הברוש, המשוחחים ביניהם, אך כולל גם קולות ציפורים "ציף ציף, שריק שרק / בול בול בול בול ביל בל (או: בול בול ביל בל לה לה...) / לה לה לה...".

בשיר ארבעה בתים, שלאחר כל שניים מהם בא פזמון חוזר.

== ביצוע השיר ==
השיר היה הראשון בו לאה נאור שיתפה פעולה עם נורית הירש ועם חוה אלברשטיין. הוא נכלל בתקליטה של אלברשטיין "בשירים עבריים" משנת 1967.

השיר היה נעימת הפתיחה של תוכנית הרדיו לילדים בשם זה ששודרה בגלי צה"ל בבוקר יום שבת בשנים 1980–1996.

ירדנה ארזי הקליטה את השיר לאלבומה "אברא קדברא - אוסף שירי ילדים" שיצא בשנת 2014.

ביצועים נוספים לשיר הם של טוביה צפיר, אסף אשתר, מתן אריאל, גיא פרידמן, שרית חדד ודורי בן זאב.

בשנת 1969 חיים טופול הקליט גרסה באנגלית לשיר ברדיו בי.בי.סי בלונדון.

באוקטובר 2020 הקליטה הזמרת-יוצרת הישראלית דנה אינטרנשיונל את "מקהלה עליזה" ביחד עם שחר חסון ו-BEMET, כחלק מהפרויקט "צו השעה – צו שני"<ref></ref>.

== קישורים חיצוניים ==

* 
* [https://www.gavisho.com/מקהלה-עליזה מקהלה עליזה], באתר האינטרנט של עופר גביש
* [https://www.youtube.com/watch?v=SEVJpbnf3wA&ab_channel=דודיפטימר- חיים טופול וילדי הבי.בי.סי], באתר יוטיוב

== הערות שוליים ==

קטגוריה:שירי 1967
קטגוריה:שירי 2020
קטגוריה:שירי חוה אלברשטיין
קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי לאה נאור
קטגוריה:שירים שהולחנו על ידי נורית הירש
קטגוריה:שירי ילדים
קטגוריה:שירים על בעלי כנף
ספרטק מוסקבה (כדורעף)

מועדון הכדורעף צסק"א מוסקבה (רוסית волейбольный клуб Спартак) היה מועדון כדורעף רוסי. הקבוצה זכתה פעם אחת באליפות ברית המועצות. הוקמה לראשונה ב-1935 ועד סוף שנות ה-40 של המאה ה-20 הייתה אחת הגדולות במדינה אך פורקה ב-1961. ב-1991 נוסדה מחדש אך ב-2015 פורקה שוב, על רקע קשיים כלכליים.
==תארים==
* האליפות הסובייטית / הליגה הרוסית (1): 1940.
* אליפות מוסקבה (7): 1935 — 1941.

==הערות שוליים==

קטגוריה:קבוצות כדורעף רוסיות
קטגוריה:ספרטק מוסקבה
אחרי כל השנים (אלבום)

אחרי כל השנים הוא אלבום האולפן החמישי של הזמר עומר אדם. האלבום יצא לאור ב-1 בפברואר 2017, על ידי חברת התקליטים פליי רקורדס.

בנובמבר 2017 הוכרז כי זכה האלבום במעמד פלטינה משולשת על מעל ל-110 מיליון שימושים בניו מדיה. בסמוך לצאתו, עלה לרשת הזרמת המדיה ספוטיפיי.<ref></ref>

==רשימת רצועות==

== הערות שוליים ==

==קישורים חיצוניים==

קטגוריה:אלבומי 2017
קטגוריה:אלבומי עומר אדם
קטגוריה:אלבומים בעברית
קטגוריה:אלבומים שהופקו על ידי אסף צרויה
קטגוריה:אלבומי פלטינה כפולה ומעלה בישראל
קטגוריה:אלבומי חברת פליי רקורדס
קריבי (קמרון)

קריבי (בצרפתית: Kribi) היא עיר נמל שנמצאת באזור הדרום שבקמרון.

== גאוגרפיה ==
העיר ממוקמת כ-132 ק"מ מאבולווה, בירת האזור וכ-196 ק"מ מיאונדה, בירת קמרון.

== אקלים ==
הטמפרטורה הממוצעת היא 21 מעלות צלזיוס. החודש הכי חם הוא ינואר (22 מעלות צלזיוס). החודש הכי קר הוא אוגוסט (19 מעלות צלזיוס). כמות המשקעים הממוצעת היא 2,687 מילימטרים בשנה. חודש אוקטובר הוא החודש שיש בו הכי הרבה גשם (432 מ"מ גשם), וחודש יולי הוא החודש שיש בו הכי פחות גשם (20 מ"מ גשם).

== תנועה ותחבורה ==
העיר ממקומת ליד הכביש האזורי P8 והכבישים הלאומיים N7 ו-N17.

== ערים תאומות ==
* 
* (הסכם שיתוף פעולה)
* 

== קישורים חיצוניים ==

* 

== הערות שוליים ==

קטגוריה:קמרון: ערים